Narada

Narada (Sanskrit: नारद, IAST: Nārada), atau Narada Muni, ialah seorang dewa-resi yang terkenal dalam tradisi Hindu sebagai pengembara, pemuzik, dan pencerita yang membawa berita serta kebijaksanaan pencerahan. Beliau adalah salah seorang anak ciptaan minda Brahma, dewa pencipta.Novetzke, Christian Lee (2003). "Divining an Author: The Idea of Authorship in an Indian Religious Tradition". History of Religions. 42 (3): 213–242. doi:10.1086/375037. JSTOR 10.1086/375037. S2CID 144687005. Narada muncul dalam beberapa teks Hindu, terutamanya Mahabharata, di mana beliau menceritakan kisah Prahlada kepada Yudhishthira, dan beliau juga muncul dalam Ramayana serta Purana lain.James G. Lochtefeld (2002). The Illustrated Encyclopedia of Hinduism: N-Z. The Rosen Publishing Group. p. 461. ISBN 978-0-8239-3180-4.  

Tema yang biasa dalam  Vaishnavisme adalah kehadiran beberapa dewa seperti Narada untuk membantu Vishnu apabila baginda turun ke bumi untuk melawan kuasa jahat atau menegakkan semula Dharma. Beliau juga dirujuk sebagai Rishiraja, yang bermaksud raja kepada semua resi. Narada dikurniakan anugerah pengetahuan mengenai masa lalu, masa kini, dan masa depan.  

Teks-teks lain yang dinamakan sempena Narada termasuk Narada Purana dan Narada Smrti (teks sebelum abad ke-6 Masehi), yang terakhir disebut sebagai "teks perundangan unggul" dan mewakili satu-satunya teks Dharmasastra yang membincangkan hal-hal perundangan dan tata hidup. Narada Bhakti Sutra, sebuah teks khusus untuk memupuk Bhakti atau cinta ilahi yang tertinggi dikatakan ditulis oleh Narada. 

 Sejarah 
Para ṛesi yang disebut dalam ayat suci ‘indrasuteṣu someṣu’ dalam Rigveda Saṁhitā ialah Narada dan Kanva. Selain itu, Nārada dan Parvata ialah ṛesi yang menerima wahyu mantera yang bermula dengan ‘sukhāya ā nivīdata’. Nārada uga muncul sebagai penyair mantra dalam Atharvaveda (5.19.9; 12.4.16). Dalam Bhūmavidyā daripada Chandogya Upanishad, Nārada ditunjukkan sebagai seorang pelajar kepada Sanatkumara. Dalam Purana, sudah tentu, Nārada muncul di banyak tempat. 

Dalam Srimad Bhagavata (1.5, 23-31; 1.6. 5-36), kisah Nārada diceritakan secara terperinci. Dilahirkan sebagai anak seorang pembantu rumah śūdra dalam kehidupan sebelumnya, semasa berusia lima tahun, beliau berkhidmat kepada beberapa pertapa yang datang ke tempatnya untuk cāturmāsya (bermukim selama empat bulan musim hujan di satu tempat) dan menerima inisiasi nama Tuhan melalui mereka. Selepas kematian ibunya akibat gigitan ular, beliau merasa sedih dan mengembara di dalam hutan. Di sana, beliau duduk di bawah sebatang pokok dan mendapat visi Tuhan Śrīhari di dalam hatinya. Kemudian beliau mendengar suara yang mengatakan bahawa itulah semua yang dapat dicapainya dalam kehidupan tersebut; suara itu memintanya menghabiskan baki hidupnya dengan menyanyikan nama Tuhan dan mengingati-Nya. Beliau mengikuti arahan itu, dan selepas meninggalkan jasadnya, beliau dilahirkan semula sebagai anak rohani Brahmā dan dianugerahkan status resi ilahi.Swami Harshananda, A Concise Encyclopaedia of Hinduism, Agamas 

Terdapat hubungan rapat antara Devarṣi Nārada dengan Sāmaveda serta muzik. Beliaulah yang menulis risalah muzik yang dikenali sebagai Sangitamakaranda. Nārada juga dianggap sebagai pencipta vīṇā (alat muzik seperti kecapi). Ketika mengembara di tiga dunia, beliau membantu mereka yang dalam kesusahan. Beliau juga mengajarkan ilmu dharma. Kadang-kadang, beliau dikatakan membetulkan dan membawa orang kembali ke jalan yang benar dengan menggalakkan mereka untuk bertelagah!

Nārada jugalah yang mendorong Valmiki untuk menggubah Ramayaṇa dan Vyasa untuk menulis Mahabharata. Selain itu, beliau mengajarkan Bhāgavata-dharma kepada Prahlada ketika Prahlada masih berada dalam kandungan ibunya. Sri Krishna sendiri memuji resi agung ini dengan sepenuh hati.Mahabharata, Santiparva 230

Adalah sangat sukar untuk menentukan sama ada Nārada ini merupakan individu tunggal atau beberapa peribadi yang berbeza. Berdasarkan maklumat daripada pelbagai sumber, wataknya boleh digambarkan seperti berikut: Tokoh agung ini mencapai kedudukan paling tinggi dalam kehidupan daripada titik terendah, melalui usaha sendiri serta rahmat Tuhan, dan memperoleh status sebagai Dewa Resi. Mantra-mantra Veda terserlah melalui pemikiran sucinya. Seorang pertapa besar, beliau menjalani kehidupannya selaras dengan prinsip yang diajarkannya. Beliau mengembara di tiga dunia untuk menyebarkan nama Tuhan dan mengajarkan pengabdian kepada Tuhan. Ratusan orang yang berhubung dengannya mengubah haluan mereka kepada jalan agama dan pengabdian.

 Sumbangan Narada 
Berikut adalah karya-karya yang dianggap hasil tulisan Nārada:

 Narada Bhakti Sutra
 Narada Smṛtihttps://www.wisdomlib.org/concept/naradasmriti
 Naradiya Sikshahttps://www.wisdomlib.org/definition/naradashiksha
 Nārada Parivrājakopaniṣadhttps://www.wisdomlib.org/definition/naradaparivrajakopanishad
 Narada Puranahttps://www.wisdomlib.org/hinduism/book/vishnu-purana-wilson/d/doc115910.html https://www.vyasaonline.com/naradeeya-purana/
 Nārada Pāñcarātrahttps://www.wisdomlib.org/definition/naradapancaratra https://archive.org/details/NaradaPancaratraFull/Narada%20Pancaratra%20part%201/

 Jainisme 
Dalam Jainisme, terdapat sejumlah 9 Narada dalam setiap kitaran Kosmologi Jain. Narada dalam kitaran semasa ialah Bhima, Mahabhima, Rudra, Maharudra, Kala, Mahakala, Durmukha, Narakamukha, dan Adhomukha.Doniger, Wendy, ed. (1999), Encyclopedia of World Religions, Merriam-Webster, ISBN 0-87779-044-2

 Pemujaan 
Hanya terdapat sebilangan kecil kuil-kuil yang didedikasikan untuk Narada, yang paling menonjol ialah Kuil Sri Narada Muni di Chigateri, Karnataka.  

Sebahagian penganut percaya bahawa Narada telah dilahirkan semula sebagai Purandara Dasa sebagai seorang Haridasa (hamba Vishnu). Beliau menujukan karyanya pada Vithala, suatu rupa Vishnu dan dewa utama di kuil Pandharpur.

 Rujukan 

Kategori:Hinduisme
Kategori:Tokoh Hindu
Kategori:Ahli falsafah Hindu
Kategori:Muzik klasik India